सोशल मीडिया पर शेयर की पोस्ट, लिखा- हमेशा आभारी रहूंगा
भारतीय टीम के स्टार बल्लेबाज विराट कोहली को मंगलवार को टेस्ट डेब्यू किए 12 साल हो गए है। 20 जून 2011 को विराट कोहली ने किंग्स्टन में वेस्टइंडीज के खिलाफ टीम इंडिया के लिए अपना पहला टेस्ट मैच खेला था। इसे ले कर विराट कोहलीShared post on social media, wrote - will always be grateful
भारतीय टीम के स्टार बल्लेबाज विराट कोहली को मंगलवार को टेस्ट डेब्यू किए 12 साल हो गए। 20 जून 2011 को विराट कोहली ने किंग्स्टन में वेस्टइंडीज के खिलाफ टीम इंडिया के लिए अपना पहला टेस्ट मैच खेला था।
विराट ने अपने सोशल मीडिया अकाउंट पर इस पल को सेलिब्रेट किया। कोहली ने शॉट खेलते हुए अपना फोटो डाला और लिखा ‘12 इयर्स इन क्रिकेट, फॉरएवर ग्रेटफुल’ यानी क्रिकेट खेलते हुए 12 साल पूरे हुए, मैं हमेशा आभारी रहूंगा। कोहली टेस्ट में भारत के सबसे सफल कप्तान बने और बैटिंग करते हुए 28 शतक भी लगाए। 
पहले देखें कोहली का पोस्ट ....
12 साल में कोहली ने बनाए 8 हजार से ज्यादा रन 
12 साल के टेस्ट करियर में विराट कोहली ने 8479 रन बनाए। कोहली ने 28 सेंचुरी और 28 हाफ सेंचुरी जमाई। साथ ही कोहली ने 48.72 का एवरेज बनाए रखा। कोहली भारतीय टीम में सबसे ज्यादा रन बनाने वालों में छठे नंबर पर हैं। सबसे ऊपर सचिन तेंदुलकर 15921 रन के साथ है। वहीं, कोहली के ऊपर पांचवें नंबर पर वीरेंद्र सहवाग हैं, उनके कोहली से 24 रन ज्यादा 8503 रन हैं। 
2014 में टेस्ट कप्तानी शुरू की, 2022 में छोड़ दी 
कोहली ने दिसंबर 2014 में एडिलेड में ऑस्ट्रेलिया के खिलाफ टेस्ट कप्तानी की शुरुआत की थी। 2015 में महेंद्र सिंह धोनी के इस्तीफे के बाद विराट टीम इंडिया के फुल टाइम टेस्ट कप्तान बने थे। टेस्ट टीम की कप्तानी संभालते ही टीम इंडिया ने टेस्ट में शानदार प्रदर्शन करना शुरू कर दिया। जब तक वे कप्तान रहे, टीम इंडिया वर्ल्ड की नंबर एक टेस्ट टीम बनी रही।
2021 में न्यूजीलैंड के हाथों WTC के फाइनल में मिली हार के बाद उनकी कप्तानी पर तलवार लटकनी शुरू हो गई। 2021 में ही टी-20 वर्ल्ड कप से पहले उन्होंने टी-20 की कप्तानी छोड़ दी। इसके बाद 15 जनवरी, 2022 को विराट कोहली ने भारत की टेस्ट कप्तानी भी छोड़ दी। उनके टेस्ट कप्तानी छोड़ने के पीछे की वजह अब तक उजागर नहीं हो सकी। 
कोहली की कप्तानी में ऑस्ट्रेलिया को घर में हराया 
2018-19 में भारत ने विराट की कप्तानी में ऑस्ट्रेलिया को उसकी सरजमीं पर 2-1 से हराकर टेस्ट सीरीज जीती थी। कोहली ऐसा करने वाले पहले और एकमात्र एशियाई कप्तान बने थे, जिन्होंने कंगारुओं को उन्हीं की धरती पर टेस्ट सीरीज में हराया। इस सीरीज में बतौर कप्तान कोहली ने 7 पारियों में 40.29 की औसत के साथ 282 रन बनाए थे। 2020-21 में भी जब भारत ने ऑस्ट्रेलिया को 2-1 से हराकर लगातार दूसरी बार टेस्ट सीरीज जीती थी, उस सीरीज के पहले मैच में कोहली ही कप्तान थे। हालांकि पारिवारिक कारणों के चलते वे सीरीज के बाकी मुकाबले नहीं खेल सके थे, लेकिन टीम को बनाया कोहली ने ही थे। 